Enne vererõhu mõõtmist ei tohi vähemalt pool tundi kohvi juua ega suitsetada. Enne vererõhu mõõtmist tuleb istuda rahulikult mugavas asendis vähemalt 5 minutit. Käsi, millel hakatakse vererõhku mõõtma, tuleb asetada lauale, südame kõrgusele, peopesa ülespoole. Eelistama peab kõrgema vererõhunäiduga õlavart. Vajadusel tuleb vererõhku mõõta mitu korda paari minuti järel. Vererõhu mõõtmise ajal ei tohi rääkida, kätt liigutada ega hoida jalgu risti. Automaatset vererõhumõõtjat kasutades tuleb järgida kasutusjuhendit. Manseti pealt leiab enamasti märke manseti õige pealepaneku kohta.